title: Microsoft Word 03 Kishlok xujaligida buxalteriya xisobi va solikka tortish \ - bet 289
text: 274
  Shaharlar va shaharchalarning ma’muriy chegaralarida joylashgan qishloq xo‘jaligi
  ahamiyatiga molik yerlar uchun yer solig‘i qishloq xo‘jaligi yerlari uchun belgilangan stavkalarning
  ikki baravari miqdorida to‘lanadi.
  Mulk huquqi, egalik qilish huquqi, foydalanish huquqi yoki ijara huquqi asosida yer
  uchastkalariga ega bo‘lgan jismoniy shaxslar, shuningdek yuridik shaxs tashkil etgan va tashkil
  etmagan holda tuzilgan dehqon xo‘jaliklari yer solig‘ini to‘lovchilardir.
  O‘zbekiston Respublikasi Vazirlar Mahkamasi, Qoraqalpog‘iston Respublikasi Vazirlar
  Kengashi, mahalliy davlat hokimiyati organlari tomonidan ijaraga berilgan yer uchastkalari uchun
  to‘lanadigan ijara haqi yer solig‘iga tenglashtiriladi. Yer uchastkalarini ijaraga olgan jismoniy
  shaxslarga yer solig‘ini to‘lovchilar uchun belgilangan imtiyozlar, soliqni hisoblab chiqarish, soliq
  hisob-kitoblarni taqdim etish va soliqni to‘lash tartibi tatbiq etiladi.
  Uy-joy, yashash uchun mo‘ljallanmagan imorat va inshootlar meros bo‘yicha o‘tishi bilan
  birgalikda mulk huquqi, egalik qilish huquqi va foydalanish huquqi o‘tgan yer uchastkalari uchun yer
  solig‘i meros qoldiruvchining soliq majburiyatlari hisobga olingan holda merosxo‘rlardan undiriladi.
  Jismoniy shaxslar uchun quyidagi yer uchastkalari soliq solish ob’ektidir:
  1) dehqon xo‘jaligi yuritish uchun meros qilib qoldiriladigan umrbod egalik qilishga berilgan
  yer uchastkalari;
  2) yakka tartibda uy-joy qurilishi uchun meros qilib qoldiriladigan, umrbod egalik qilishga
  berilgan yer uchastkalari;
  3) jamoa bog‘dorchiligi, uzumchiligi va polizchiligini yuritish uchun berilgan, shuningdek
  yakka tartibdagi garajlar egallagan yer uchastkalari;
  4) xizmat yuzasidan berilgan chek yerlar;
  5) meros bo‘yicha, hadya qilinishi yoki olinishi natijasida uy-joy va imoratlar bilan birgalikda
  mulk huquqi, egalik qilish va foydalanish huquqi ham o‘tgan yer uchastkalari;
  6) qonun hujjatlarida belgilangan tartibda mulk qilib olingan yer uchastkalari;
  7) tadbirkorlik faoliyati yuritish uchun foydalanishga yoki ijaraga berilgan yer uchastkalari.
  Ko‘p kvartirali uylar egallagan yer uchastkalari soliq solish ob’ekti bo‘lmaydi.
  Ko‘chmas mulkka bo‘lgan huquqlarni davlat ro‘yxatidan o‘tkazishni amalga oshiruvchi
  organning yer uchastkalarining maydoniga doir ma’lumotlari soliq solinadigan bazadir.
  Jamoa bog‘dorchiligi, uzumchiligi va polizchiligini yuritish uchun fuqarolarga berilgan,
  shuningdek yakka tartibdagi garajlar egallagan yer uchastkalarining maydonlari bo‘yicha soliq
  solinadigan baza ushbu yer uchastkalarini bergan tashkilotlar boshqaruv organlarining ma’lumotlari
  bo‘yicha aniqlanadi.
  Xizmat yuzasidan berilgan chek yerlarning maydonlari bo‘yicha soliq solinadigan baza o‘z
  xodimlariga yer uchastkalari bergan korxonalar, muassasalar va tashkilotlarning ma’lumotlari
  bo‘yicha aniqlanadi.